74. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 25 της 19/21 Ιαν. 1976 (ΦΕΚ Α΄ 9) (Διορθ. Ημαρτ. εν ΦΕΚ Α΄ 24 της 7  Φεβρ.1976) Περί συστάσεως, καταργήσεως, οργανώσεως και λειτουργίας Γενικών Διευθύνσεων του Υπουργείου Συντονισμού και Προγραμματισμού και άλλων τινών διατάξεων. Άρθρ.1-25.(Βλ. ήδη Π.Δ. 816/1977, κατωτ. αριθ. 92). ΚΕΦΑΛΑΙΟΝ ΣΤ΄ Καταργούμεναι Γενικαί Διευθύνσεις Άρθρ.26.-1.Από της δημοσιεύσεως του παρόντος, καταργούνται αι Γενικαί Διευθύνσεις του Υπουργείου Συντονισμού και Προγραμματισμού: α)Γενική Διεύθυνσις Γενικού Προγραμματισμού και Συντονισμού. β)Γενική Διεύθυνσις Ευρωπαϊκής Συνεργασίας και Διεθνών Οικονομικών Σχέσεων. 2.Αι αρμοδιότητες των καταργουμένων, δια του παρόντος, Γενικών Διευθύνσεων θα ασκούνται εφεξής υπό των δια του άρθρ. 1 παρ. 1, συνιστωμένων νέων Γενικών Διευθύνσεων. Η Διεύθυνσις Φυσικών Πόρων, Ενεργείας και Προστασίας του Περιβάλλοντος, διατηρείται, μεταφερομένη, μετά των αρμοδιοτήτων αυτής εις την Γενικήν Διεύθυνσιν Χωροταξίας και Δημοσίων Επενδύσεων. Εις τον Ημέτερον Υπουργόν Συντονισμού και Προγραμματισμού, ανατίθεμεν την δημοσίευσιν και εκτέλεσιν του παρόντος. 